Държавен вестник, бр. 106, 2023 г., стр. 46

СТР.  46	
Д Ъ Р Ж А В Е Н  В Е С Т Н И К 	
БРОЙ  106
доколкото този дивидент намалява признат 
за данъчни цели разход или сума при опре­
делянето на данъчния финансов резултат на 
получателя.
Допустима система за данъчно облагане 
при разпределяне на печалба
Чл. 260я12. (1) Подаващото информация 
съставно образувание може да упражни избор 
за себе си или за друго съставно образувание, 
по отношение на което се прилага допустима 
система за данъчно облагане при разпреде­
ляне на печалба, съгласно който размерът 
на данъка върху условно разпределение на 
печалба по реда на ал. 2 да бъде включен 
в коригираните включени данъци на това 
съставно образувание за данъчния период. 
Изборът е годишен съгласно чл. 260я24, ал. 2 
и е в сила за всички съставни образувания, 
които са разположени в дадена юрисдикция.
(2) Размерът на данъка върху условното 
разпределение на печалба е по-малкото от:
1. размера на коригираните включени 
данъци, необходими за ефективната данъчна 
ставка за юрисдикцията за данъчния период, 
изчислена по реда на чл. 260ш, ал. 2, да дос­
тигне 15 на сто;
2. размера на данъка, който би бил дължим, 
ако съставните образувания, разположени в 
юрисдикцията, разпределят в данъчния период 
цялата си печалба, която подлежи на облага­
не съгласно допустимата система за данъчно 
облагане при разпределяне на печалба.
(3) Когато е упражнен избор съгласно ал. 1, 
съставното образувание отчита отделно данъка 
върху условното разпределение на печалба за 
всеки данъчен период, през който е в сила 
изборът, като размерът на данъка, определен 
за юрисдикцията съгласно ал. 2 за данъчен 
период, се отразява по сметка за съответния 
данъчен период, за който се отнася.
(4) Към края на всеки следващ данъчен 
период салдата по сметките по ал. 3 за пред-
ходните данъчни периоди се намаляват в 
хронологичен ред до нула с размера на да­
нъците, платени през данъчната година от 
съставните образувания в юрисдикцията върху 
действителни или условни разпределения на 
печалба. Салда, оставащи след прилагане на 
изречение първо, се намаляват със сума, равна 
на 15 на сто от нетната допустима загуба за 
юрисдикцията.
(5) Всеки остатък от сумата от 15 на сто от 
нетната допустима загуба за юрисдикцията, 
оставащ след прилагането на ал. 4, изречение 
второ, се пренася за следващите данъчни 
периоди и намалява салдата по сметките за 
данък върху условното разпределение на пе­
чалба, оставащи след прилагането на ал. 3 и 4.
(6) Когато по сметка за данък върху ус­
ловното разпределение на печалба има салдо 
към края на четвъртия данъчен период след 
данъчния период, за който се отнася тази 
сметка, с това салдо се намаляват коригира­
ните включени данъци, определени за този 
предходен данъчен период. Ефективната да­
нъчна ставка и допълнителният данък за този 
предходен данъчен период се преизчисляват 
съгласно чл. 260ю, ал. 1.
(7) Данъци, платени през данъчния период 
върху действителни или условни разпределе­
ния, не се вземат предвид при определяне на 
размера на коригираните включени данъци, 
доколкото с тези платени данъци се намалява 
салдото по сметка за данък върху условното 
разпределение на печалба по реда на ал. 3 – 5.
(8) Когато съставно образувание, по отно­
шение на което е в сила избор съгласно ал. 1, 
напусне многонационалната или голямата 
национална група предприятия или почти 
всички негови активи се прехвърлят на лице, 
което не е съставно образувание на същата 
многонационална или голяма национална 
група предприятия в същата юрисдикция, 
с всяко салдо по сметките за данък върху 
условното разпределение на печалба за пред-
ходните данъчни периоди, в които са били 
открити сметките, се намаляват коригираните 
включени данъци за всеки от тези данъчни 
периоди съгласно чл. 260ю, ал. 1.
(9) Коригираният допълнителен данък за 
юрисдикцията се определя, като всеки кориги­
ран допълнителен данък, определен съгласно 
ал. 8, се умножава с коефициент, определен 
по следната формула:
ДПСО / НДПЮ,
където:
ДПСО е допустимата печалба на съставно­
то образувание, определена по реда на глава 
тридесет и четвърта „в“ за всеки данъчен пе­
риод, в който има салдо по сметките за данък 
върху условното разпределение на печалба за 
юрисдикцията;
НДПЮ е нетната допустима печалба за 
юрисдикцията, определена по реда на чл. 260х, 
ал. 2 за всеки данъчен период, в който има 
салдо по сметките за данък върху условното 
разпределение на печалба за юрисдикцията.
Определяне на ефективната данъчна ставка 
и на допълнителния данък на инвестиционно 
образувание
Чл. 260я13. (1) Когато съставно образувание 
на многонационална или на голяма нацио­
нална група предприятия е инвестиционно 
образувание, което не е данъчно прозрачно 
образувание и което не е упражнило избор 
съгласно чл. 260я14 и чл. 260я15, ефективната 
данъчна ставка на това инвестиционно обра­
зувание се определя отделно от ефективната 
данъчна ставка на юрисдикцията, в която е 
разположено.
(2) Ефективната данъчна ставка на ин­
вестиционно образувание се определя, като